**Македонски јазик 6 одделение, задолженија за периодот од 01. 06. 2020 година до 05. 06. 2020 година.**

1. **Наставна единица: Вежби за употреба на интерпункциски знаци: точка, запирка, прашалник и две точки.**

**Наставни цели: Учениците да ги применат и утврдат знаењата за употреба на интерпункциските знаци.**

1. Употреби го (со црвена боја) знакот точка и знакот запирка каде што е потребно.

Се ближи крајот на учебната година Не се грижам за успехот сите ми се петки навреме ги добив оценките учејќи редовно цела година Да и моите родители ќе се радуваат

1. Употреби го знакот прашалник и две точки во реченициве.

Беше ли и ти на еднодневен излет во Лешок Беше многу убаво, штета што не дојде и ти. Мама ми купи многу работи кроасани, сокчиња, грицки, чипс и др. Почнав да јадам уште во автобус. Кога стигнавме, имаше голем простор за играње. Игравме футбал, си кажувавме шеги и се збавувавме. Го посетивме и Лешочкиот манастир. Таму имаше и ресторан, јадевме убави сендвичи и сладолед. Одделенската раководителка ни рече никој не смее да се одалечува од ова место, кон планината, без мое знаење.

1. **Наставна единица: Презентација на проект: Јас режисер...**

**Наставни цели: Да знаат да изработат индивидуално проект.**

Замислете дека вие сте режисер и сте добиле задача да снимите филм. Што се ќе ви биде потребно за снимање на филмот. Најпрво опишете ја вашата задача и вашите задолженија како режисер, а потоа и задачите на вашите соработници и членови на тимот: костимограф, сценограф, актер, артист, сценарист и др. Ставете наслов на проектот, работете го на А4 формат. Поделете го на воведен, главен и завршен дел. Пред да почнете да пишувате, размислете што ќе пишувате во секој дел одделно. Користете литература што ви е достапна и интернет. Размислете за темата на филмот. Пишувајте правилно и точно, користете стилски богати и убави реченици. Дајте му име на филмот, ослободете ја вашата фантазија, Вие сте режисерот. Направете насловна страница. Нумерирајте ја секоја страница, користете апликации, фотографии, сцени, дефиниции.

 Почитувани ученици, вашите сработени задачи пратете ми ги најдоцна до 05. 06. 2020 година на zoranboskovski@yahoo.com

Ви посакувам пријатна работа.